b'\n_START_ARTICLE_\nDNA-p\xc3\xa4iv\xc3\xa4\n_START_PARAGRAPH_\nDNA-p\xc3\xa4iv\xc3\xa4\xc3\xa4 vietet\xc3\xa4\xc3\xa4n 25. huhtikuuta. Tuona p\xc3\xa4iv\xc3\xa4n\xc3\xa4 vuonna 1953 James Watson, Francis Crick, Maurice Wilkins, Rosalind Franklin ja kollegoineen julkaisivat Nature-lehdess\xc3\xa4 DNA:n rakenteen selitt\xc3\xa4v\xc3\xa4n artikkelin. Edelleen samana p\xc3\xa4iv\xc3\xa4n\xc3\xa4 vuonna 2003 Human Genome Projectin ilmoitettiin olevan l\xc3\xa4hes t\xc3\xa4ydellinen._NEWLINE_Yhdysvalloissa DNA-p\xc3\xa4iv\xc3\xa4\xc3\xa4 vietettiin ensimm\xc3\xa4isen kerran 25. huhtikuuta vuonna 2003 senaatin ja edustajainhuoneen kuuluttamana. Kyseinen tapahtuma oli kertaluonteinen. Sen j\xc3\xa4lkeen Yhdysvaltain Kansallinen ihmisgenomitutkimusinstituutti (NHGRI) on kuitenkin juhlistanut DNA:ta vuosittain j\xc3\xa4rjest\xc3\xa4mill\xc3\xa4\xc3\xa4n tapahtumilla. My\xc3\xb6hemmin useat tahot ovat julistaneet huhtikuun 25:nnen "Kansainv\xc3\xa4liseksi DNA-p\xc3\xa4iv\xc3\xa4ksi" ja "Maailman DNA-p\xc3\xa4iv\xc3\xa4ksi".'